**Edward John O'Brien**, nado en Oxford o 15 de abril de 1968, é un músico, compositor e guitarrista inglés da banda Radiohead. Tamén é o encargado de facer os coros e acompañar coa voz a Thom Yorke nos concertos e en moitas das cancións dos discos do grupo. Fóra de Radiohead, participou como guitarrista no proxecto 7 Worlds Collide.

Varias listas e votacións teñen situado a Ed O'Brien entre os mellores guitarristas dos últimos anos.

Radiohead
---------

*Artigo principal**:* Radiohead.
O'Brien emprega unha gran colección de pedais de efectos para crear o son característico da banda. Mesmo en cancións nas que non hai guitarras, os seus pedais serven outro tipo de propósitos, como alterar o teclado que toca Thom Yorke (el e o co-guitarrista Jonny Greenwood samplean, respectivamente, o piano e a voz de Yorke co Korg Kaos Pad cando tocan o tema "Everything in Its Right Place" en directo). Ademais de ser un guitarrista autodidacta, é un consumado batería, aínda que, polo momento, as súas únicas contribucións na banda con ese instrumento foron tocando tom-tom nas versións en directo do tema "There There" (tarefa compartida con Greenwood) e como batería adicional na cara B "Pearly".

Algunhas das súas contribucións como compositor son o *riff* inicial da canción "Go to Sleep" e o *riff* sobre o que se constrúe "Street Spirit (Fade Out)", canción que pecha o álbum The Bends. Tamén é autor da parte instrumental de "Meeting in the Aisle", "Lull" e a música de "Big Boots".

O seu cometido principal na banda é expandir o marco musical creado por Thom Yorke, como amosan as súas contribucións en "Karma Police" (creou o efecto que pecha a canción e os seus coros no retrouso son parte integral do tema), "Lucky" (creando o efecto que abre a canción) e "Treefingers" (onde o son da súa guitarra foi procesado dixitalmente para que soase coma música ambiental).

Traballo fóra de Radiohead
--------------------------

Antes de gravar *Kid A*, O'Brien participou na banda sonora da serie dramática da BBC *Eureka Street*. Tamén colaborou como guitarrista no disco *Enemy of the Enemy* de Asian Dub Foundation, concretamente nas cancións "1000 Mirrors", "Blowback" e "Enemy of the Enemy".

O'Brien foi de xira con Neil Finn como parte do proxecto 7 Worlds Collide. Contribuíu coa guitarra e os coros no disco homónimo gravado en directo en 2001 e repetiu papel en 2009 no álbum de estudio *The Sun Came Out*, onde tamén co-escribiu dous temas.

En 2001, O'Brien e o seu compañeiro de banda Phil Selway tomaron leccións de programación co produtor e enxeñeiro Phelan Kane no Institute of Contemporary Music Performance (ICMP) de Londres.

O’Brien é un dos directores fundadores da Featured Artists Coalition, unha organización sen ánimo de lucro que busca preservar os intereses dos artistas na nova era dixital.

Vida persoal
------------

O'Brien está casado con Susan Cobrin, coa que ten dous fillos: Salvador, nado en xaneiro de 2004, e Oona, nada a principios de 2006. Antes de dedicarse profesionalmente á música, O'Brien estudou a carreira de economía na Universidade de Manchester.

Notas
-----

1. ↑  New 7 Worlds Collide. Buzzmedia Music. Consultada o 19 de xuño de 2012. *(en inglés)*
2. ↑  100 Greatest Guitarists. www.rollingstone.com. Consultada o 19 de xuño de 2012. *(en inglés)*
3. ↑  Top 50 Guitarists of All Time Arquivado 27 de maio de 2010 en Wayback Machine.. www.gibson.com. Consultada o 19 de xuño de 2012. *(en inglés)*
4. ↑  Music stars call for more power. BBC News. Consultada o 19 de xuño de 2012. *(en inglés)*

Véxase tamén
------------

### Ligazóns externas

* Páxina web de Radiohead

| * v
* c
* e
Radiohead |
| --- |
| 
* **Colin Greenwood**
* **Jonny Greenwood**
* **Ed O'Brien**
* **Phil Selway**
* **Thom Yorke**

 |
| Álbums de estudio | 
* *Pablo Honey*
* *The Bends*
* *OK Computer*
* *Kid A*
* *Amnesiac*
* *Hail to the Thief*
* *In Rainbows*
* *The King of Limbs*
* *A Moon Shaped Pool*

 |
| EPs | 
* *Drill*
* *Itch*
* *My Iron Lung*
* *No Surprises/Running from Demons*
* *Airbag / How Am I Driving?*
* *COM LAG (2plus2isfive)*

 |
| Álbums en directo | 
* *I Might Be Wrong: Live Recordings*

 |
| Recompilatorios | 
* *Radiohead Box Set*
* *Radiohead: The Best Of*

 |
| Sinxelos | 
* "Creep"
* "Anyone Can Play Guitar"
* "Pop Is Dead"
* "Stop Whispering"
* "My Iron Lung"
* "High and Dry"/"Planet Telex"
* "Fake Plastic Trees"
* "Just"
* "Street Spirit (Fade Out)"
* "Paranoid Android"
* "Karma Police"
* "No Surprises"
* "Pyramid Song"
* "I Might Be Wrong"
* "Knives Out"
* "There There"
* "Go to Sleep"
* "2 + 2 = 5"
* "Jigsaw Falling into Place"
* "Nude"
* "Reckoner"
* "Harry Patch (In Memory Of)"
* "These Are My Twisted Words"

 |

|  |  |
| --- | --- |
| Control de autoridades | 
* Wd: Q842850
* WorldCat
* VIAF: 85858144
* AllMusic: mn0000165671
* BNF: 14047206v
* Discogs: 365794
* EBID: ID
* Europeana: ID
* GND: 1209974940
* ICCU: DDSV191010
* IMDb: nm0639526
* ISNI: 0000 0000 7841 284X
* LCCN: no2013085328
* MusicBrainz: ID
* NKC: xx0084357
* NNDB: 000030897
* NPG: mp124471
* TMDb: 74334

 |